VS00022084
Datum: 2011-01-18T01:00:00.000+01:00
datum_sodbe_i_stopnje: 2018-05-23T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe rok in ramenskega obroča in njihove posledice
fischer: lahki primeri
odskodnina: 16.500 EUR
opombe: II DoR 454/2018 Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

## Škodni dogodek

Nesreča pri delu - ob čiščenju rola za doziranje izdelkov je oškodovanec stopil na voziček, ki ni imel zavor in se je zato premaknil; ob poskusu setopa je oškodovancu zaradi spolzkih tal spodrsnilo in z desno roko je podrgnil ob oster rob 50 kg težkega rola.

## Poškodba

Velika rana na desni podlahti.

V bolniškem staležu je bil od 18.1.2011 do 25.2.2013.

## Telesne bolečine

8.000 EUR Hude telesne bolečine - 2 dni po poškodbi in še 2 dni čez eno leto po operaciji nevrinomov; srednje hude telesne bolečine in lahke telesne bolečine do zaključka zdravljenja v protibolečinski ambulanti -skoraj 2 leti; lahke in občasne lahke bolečine trpi še vedno.

#### Hospitalizacija

3 dni po nezgodi in 4 dni po operaciji nevrinomov v splošni anesteziji.

#### Ambulantno zdravljenje

9 pregledov pri fiziatru, 11 pri kirurgu, 12 pri anesteziologu v protibolečinski ambulanti, 10 obravnav v protibolečinski ambulanti.

#### Rehabilitacija

70 x ambulantna fizioterapija.

#### Nevšečnosti med zdravljenjem

Jemanje analgetikov, antibiotikov, prevzi rane, odstranitev šivov, odstranitev drenaže, masiranje brazgotine z mazili za razmehčanje.

Med zdravljenjem se mu je pojavila anksiozna depresivna simptomatika, ki je trajala približno 2 leti.

## Strah

1.000 EUR Primaren strah - 10 minut, sekundaren zmeren strah - 1 mesec, sekundaren blag strah - 1 leto in 4 mesece.

## Zmanjšanje življenjske aktivnosti

7.000 EUR ZŽA - blago. Funkcionalne in trajne posledice - manj problematična, lahka okvara. Bremena lahko dviguje le, če so lažja od 10 kg. Ima težave v skupnosti, družbi in pri rekreaciji, ki pa so blage.

#### Opis invalidnosti

Invalid III. kategorije.

## Skaženost

1.500 EUR Brazgotina v skupni dolžnini 40 cm na upogibni strani desne podlahti. Brazgotina je vidna z razdalje 2 m. Spremembe zunanjosti zaradi tega niso zanemarljive, posebej poleti, ko kratki rokavi brazgotine ne zakrijejo. Opazke na račun brazgotine oškodovanec težko prenaša; povzročajo mu nelagodje. Brazgotina ga zelo moti in mu zato trpi duševne bolečine.

---

RS - Ustava, Zakoni, Sporazumi, Pogodbe Obligacijski zakonik (2001) - OZ člen 179